પરબધામ-વાવડી, આપગીગાનું સમાધી સ્થાન સતાધાર, દેવતણખી-મજેવડી, બિલખાનું શેઠ શગાળશા-ચંગાવતી રાણીની પવિત્ર ધરાનું ચેલૈયાધામ,  નાગબાઇ મોણીયા, સરસઇનું સંત રોહિદાસ તીર્થ, મેંદરડાનું ચોરેશ્વર ધામ, સ્વામિનારાયણ સંપ્રદાયની દિક્ષાભૂમિ લોએજ, ચણકા ગામે આવેલી ચ્યવનઋષિની તપોભુમિ-ચ્યવનેશ્વરધામ, પિપલાણા, પંચાળા અને જૂનાગઢ જૂનુમંદિર સહિત ગિર અને ગિરકાંઠાનાં કનકાઇ માતાજી, બાણેશ્વર મહાદેવ, શ્રીબાઇ આશ્રમ તાલાળા, માધુપુર, ભીમદેવળ, વામનસ્થલી સહિત કનરા ડુંગરની શહાદતી વાતો અને મોટીધણેજની આયુર્વેદાચાર્ય ધન્વંતરી તીર્થ શ્વેતવડની ધાર્મિક જગ્યા ગિરનાર તીર્થની મહત્તામાં ગરિમાપૂર્ણ વધારો કરે છે; કાર્તિકી પૂર્ણિમાએ યોજાતો લીલીપરિક્રમાનો લોકમેળો વન અને જનને સાંકળીને પ્રાકૃતિક શિક્ષણની ભાત પૂરે છે.